CELEX: 62017TN0704
Language: mt
Date: 2017-10-09 00:00:00
Title: Kawża T-704/17: Rikors ippreżentat fid-9 ta’ Ottubru 2017 – Spanja vs Il-Kummissjoni

11.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 424/53
            
         Rikors ippreżentat fid-9 ta’ Ottubru 2017 – Spanja vs Il-Kummissjoni
   (Kawża T-704/17)
   (2017/C 424/77)
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentant: M. García-Valdecasas Dorrego, aġent)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla l-avviż ta’ kompetizzjoni
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu ir-rikorrent jinvoka tliet motivi.
   
               1.
            
            
               L-ewwel motiv, ibbażat fuq ksur tal-Artikoli 1 u 2 tar-Regolament Nru 1/58, tal-Artikolu 22 tal-Karta tad-Drittijiet Fundamentali tal-Unjoni Ewropea u tal-Artikolu 1d tar-Regolamenti tal-Persunal, peress li s-sistema ta’ komunikazzjoni bejn l-EPSO u l-kandidat hija limitata biss għall-Ingliż, għall-Franċiż u għall-Ġermaniż, inkluż f’dak li jirrigwarda l-att ta’ kandidatura.
            
         
               2.
            
            
               It-tieni motiv, ibbażat fuq ksur tal-Artikoli 1 u 6 tar-Regolament Nru 1/58, tal-Artikolu 22 tal-Karta tad-Drittijiet Fundamentali tal-Unjoni Ewropea u tal-Artikolu 1d(1) u (6) tar-Regolamenti tal-Persunal, minħabba li l-għażla tat-tieni lingwa hija limitata bla bżonn biss għal tliet lingwi, li huma l-Ingliż, il-Franċiż u l-Ġermaniż, bl-esklużjoni tal-lingwi uffiċjali l-oħra tal-Unjoni Ewropea, u minħabba li fil-kuntest tal-għażla 1, il-lingwa 3 hija limitata għall-Ingliż, għall-Franċiż u għall-Ġermaniż bl-esklużjoni tal-lingwi uffiċjali l-oħra tal-Unjoni Ewropea.
            
         
               3.
            
            
               It-tielet motiv, ibbażat fuq il-fatt li l-għażla tal-Ingliż, tal-Franċiż u tal-Ġermaniż hija arbitrarja u tagħti lok għal diskriminazzjoni bbażata fuq il-lingwa pprojbita mill-Artikolu 1 tar-Regolament Nru 1/58, mill-Artikolu 22 tal-Karta tad-Drittijiet Fundamentali tal-Unjoni Ewropea u mill-Artikolu 1d(1) u (6) tar-Regolamenti tal-Persunal.